**Să nu te știu...**

*MarianP*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Să nu te știu...

Aveai un gând de ape curgând din ochi căprui

Spre un liman de flori descumpănit de vânt;

Era ultima seară, strângeai stropi de pământ

Într-un buchet de lacrimi legat c-un gând hai-hui.

Eram ultimul pom cu ramuri de absenţe

Și iarna desfrunzea cu frunze reci de noapte

Un crâng;și din furtuna, mocnită-n trup de șoapte

Mirosul unui fulger duhnea a penitenţe.

Mi-era Luna pe umeri o rugă-ntârziată;

Priveam prin aștri cerul ascuns sub flori de meri,

Dar umbrele bureţi ștergeau voci de tăceri

În netăceri din viaţa ce ne-nflorea odată.

Tu mângâiai cu veșted un drum neinventat,

Erai floare de colţ crescută-n umbra ploii

Și-ngenuncheai petale nescrise-n albul foii,

Pândind un drum de ape spre-un alt deziderat.

Nu mai știai de-i chin sau poate de-i durere;

Eu nu știam că știi ce dureros e-n chinuri...

Creșteai în suflet iederi cu muguri de pelinuri

Ce apărau creneluri din lut amar de fiere.

Mă atingeai cu gerul gândind c-ai să mă lași,

Erai culoarea clipei marturisind ninsori;

Mă pipăiai cu fulgii din plumb uscat din nori

Uscând nepașii iernii cu seceta-ţi din pași.

În fiecare seară tot izvorau sfârșituri...

Era ultima seară cu umbra ta prin fluturi,

Iar umbra mea cenușă, în zări voiai s-o scuturi

Ţesând scântei de zare ca scăpărând chibrituri.

Și toate-aveau un lacăt și-o liniște de chei

Ne închideau pustiuri în peșteri, neputinţe,

Mă îmbrăcam în zeghea cernitelor dorinţe

Când tu te dezbrăcai de flori, printre alei.

Era ultima noapte ce începuse-n seară

Unde niciunde taina găsea un cer cu noi,

Îmi poposea în lacrimi un alt sezon de ploi

Și-n stele căzătoare se lumina a ceară.

In jurul tău nu-mi sunt;si totuși simt că-s viu,

Ramâi în trupul meu un drum pe-o stradă grea;

Pe un trotuar pustiu nisip din steaua mea

Îţi pierde urma-n ploaie ca eu să nu te știu.﻿